Harry Langdon

Harry Langdon (1884–1944) var en amerikansk filmkomiker, mest kjent fra stumfilmtiden.

 Biografi 
Bakgrunn
Harry Langdon var sønn av maleren William Worley Langdon og hans hustru Lavinia. Begge var offiserer i Frelsesarméen. Han vokste opp i Omaha og tjente sine lommepenger ved å selge aviser, som han helst brukte til teaterbesøk og til finansiering av et eget amatørteater. Han rømte hjemifra ved tolv års alder for å jobbe på sirkus.

Karriere
Langdon begynte sin karriere i vaudeville i 22 års alder,Imdb.com: Harry Langdon - Biography og ble etterhvert et kjent navn innen bransjen. Han ble velkjent for en sketsj kalt «Harry's New Car», som han framførte i forskjellige varianter i en 20-årsperiode. 

Han debuterte i filmbransjen som førtiåring, da han i 1924 medvirket i sine første kortfilmer for Mack Sennett. Han utviklet omsider en helt egen karakter, som et ofte ytterst forvirret «babyfjes».Imdb.com: Harry Langdon - Biography De helaftens komediene Den Sterke Mand (1926) og Tramp, Tramp, Tramp (1927) gjorde ham kjent, men Langdons triumf ble kortvarig. Han overtok regien over filmene sine i 1928 etter å ha sagt opp Frank Capra,Imdb.com: Harry Langdon - Biography og de to påfølgende filmene Three's a Crowd og The Chaser fikk angivelig dårlig respons både fra kritikere og publikum. Da lydfilmen slo igjennom i 1929 underskrev Langdon kontrakt hos Hal Roach, hvor han begynte å lage middels populære kortfilmer igjen.Imdb.com: Harry Langdon - Filmography Senere spilte han mange bi-roller, blant annet i musikalen Hallelujah, I'm a Bum (1933). 

I løpet av 1930-tallet var han også skribent for komikerparet Laurel and Hardy (Helan og Halvan). I sine siste leveår spilte han igjen hovedrolle i et par lengre filmer.

 Familie 
Langdon var gift tre ganger: Med Rose Langdon (1903–1929), Helen Walton (1929–1932) og Mabel Sheldon (1934–1944).

Han fikk ett barn i sitt siste ekteskap, sønnen Harry Langdon Jr (f. 1934Imdb.com: Harry Langdon (II)). Ifølge William Schellys Langdon-biografi Harry Langdon: His Life and Films (McFarland, 2008) er det mulig at Langdon også fikk et barn i sitt første ekteskap, omkring 1911, men barnet døde i så fall som spedbarn.

 Filmer i utvalg 
 1924 – Feet of Mud
 1924 – The Hansom Cabman
 1926 – Den Sterke Mand (The Strong Man)
 1927 – Har de set Harry? (Long Pants)
 1927 – Tramp, Tramp, Tramp

 Referanser 

 Eksterne lenker 


Kategori:Skuespillere fra USA
Kategori:Stumfilmskuespillere
Kategori:Personer fra Council Bluffs
Kategori:Personer fra Omaha
Kategori:Fødsler i 1884
Kategori:Dødsfall i 1944